Povilas Gaidys

**Povilas Gaidys** (1937 m. gegužės 24 d. Subačiuje, Panevėžio apskrityje – 2021 m. liepos 11 d. Klaipėdoje) – Lietuvos teatro režisierius, teatro ir kino aktorius.

## Biografija
Žmona Elena Gaigalaitė. 1954 m. baigė Vilniaus 7-ają vidurinę mokyklą, 1958 m. LSSR konservatoriją, 1963 m. Lunačiarskio teatro meno instituto Režisūros fakultetą Maskvoje.

Nuo 1963 m. Klaipėdos dramos teatro režisierius (iki 1998 m. vyr. režisierius) ir aktorius, 1998–2001 m. teatro vadovas, nuo 2001 m. teatro meno vadovas. Nuo 1969 m. vaidino ir kine. Nuo 1971 m. Lietuvos konservatorijos Klaipėdos fakultetų (dab. Klaipėdos universitetas) Menų fakulteto dėstytojas; nuo 1995 m. docentas. Jo mokiniai: Nelė Savičenko, Valentinas Klimas, Liubomiras Laucevičius ir kt.

Pastatė daugiau kaip 70 spektaklių. Režisūroje derino komizmą ir dramatizmą, naudojo įvairias raiškos priemones – šokį, dainą, improvizacinius etiudus.

## Pastatymai
* Vsevolodas Višnevskis. Optimistinė tragedija, 1963 m.
* Karlas Gocis. Karalius Elnias, 1965 m., 1983 m.
* Ivanas Kočerga. Laiko meistrai, 1967 m.
* Justinas Marcinkevičius. Krintančios žvaigždės, 1968 m., Mindaugas, 1969 m., Mažvydas, 1976 m.
* Vladimiras Majakovskis. Pirtis, 1970 m.
* Viljamas Šekspyras. Koriolanas, 1972 m., Du veroniečiai, Venecijos pirklys, 1992 m., Daug triukšmo dėl nieko, 1997 m.
* Bertoldas Brechtas. Motušė Kuraž, 1975 m.
* Aleksandras Kopkovas. Dramblys, 1977 m.
* Maksimas Gorkis. Dugne, 1978 m., Vasa Železnova, 1982 m.
* Edmonas Rostanas. Sirano de Beržerakas, 1983 m.
* Kazys Saja. Žemaičių piemuo, 1988 m.
* Tenesis Viljamsas. Senasis kvartalas, 1991 m.
* Heinrichas fon Kleistas. Sukultas ąsotis, 1994 m.
* Ferencas Molnaras. Lilijomas, 2002 m.
* Ronaldas Harvudas. Kvartetas, 2003 m.

## Vaidmenys
**Teatre**:
* Samuelis Pikvikas – Čarlzas Dikensas. Pikviko klubo užrašai, 2003 m.

**Kino ir TV filmuose**: 
* 1969 m. – Balčiūnas. Birželis, vasaros pradžia, rež. Raimondas Vabalas, LKS
* 1970 m. – Provokatorius. Vyrų vasara, rež. Marijonas Giedrys, Lietuvos kino studija (LKS)
* 1971 m. – Dirgėla. Žaizdos žemės mūsų, rež. Marijonas Giedrys, LKS
* 1974 m. – Pirmininkas Trakymas. Perskeltas dangus, rež. Marijonas Giedrys, LKS
* 1976 m. – Komisaras. Seklio Kalio nuotykiai, rež. Arūnas Žebriūnas, LKS
* 1976 m. – Kapitonas. Ilga kelionė prie jūros, rež. Algirdas Araminas, LKS
* 1978 m. – Tėvas Braunas. Veidas taikinyje, rež. Almantas Grikevičius, LKS
* 1978 m. – Pasigailėk mūsų, rež. Algirdas Araminas, LKS
* 1980 m. – Ferfakso milijonai, rež. Nikolajus Iljinskis, A. Dovženkos kino studija
* 1982 m. – Buriuotojas. Turtuolis, vargšas…, rež. Arūnas Žebriūnas, LKS
* 1983 m. – Kimblas. Skrydis per Atlantą, rež. Raimondas Vabalas, LKS
* 1983 m. – Mauzehundas. Moteris ir keturi jos vyrai, rež. Algimantas Puipa, LKS
* 1984 m. – Martynas. Vestuvės girioje, rež. Algirdas Araminas, LKS
* 1986 m. – Auksinė grandinė, rež. Aleksandras Muratovas, A. Dovženkos kino studija
* 1986 m. – Makonoris, teisėjas. Visi prieš vieną, rež. Artūras Pozdniakovas, LKS
* 1987 m. – Parodų rūmai, rež. Marijonas Giedrys ir Andrius Šiuša, LKS
* 1992 m. – Paslaptis, rež. Genadijus Beglovas
* 1999 m. – Elzė iš Gilijos, rež. Algimantas Puipa, LKS

## Įvertinimas
* 1972 m. LTSR nusipelnęs meno veikėjas
* 1979 m. LSSR valstybinė premija
* 2002 m. Lietuvos didžiojo kunigaikščio Gedimino ordino Karininko kryžius 
* 2005 m. Klaipėdos miesto kultūros magistras 

## Šaltiniai